
Grozījumi Ministru kabineta 2020. gada 7. aprīļa noteikumos Nr. 194 "Kārtība, kādā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz pārvadājumu vadītāja profesionālās kompetences sertifikātus"
Izdoti saskaņā ar Autopārvadājumu likuma
6. panta ceturto daļu un 30. panta piekto daļu
· 1. Izdarīt Ministru kabineta 2020. gada 7. aprīļa noteikumos Nr. 194 "Kārtība, kādā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz pārvadājumu vadītāja profesionālās kompetences sertifikātus" (Latvijas Vēstnesis, 2020, 71. nr.; 2022, 210. nr.) šādus grozījumus:
· 1.1. papildināt ar 8.4. apakšpunktu šādā redakcijā:
· "8.4. citā dalībvalstī reģistrēta kravas transportlīdzekļa reģistrācijas apliecību vai tās kopiju;";
· 1.2. papildināt ar 8.5. apakšpunktu šādā redakcijā:
· "8.5. citā dalībvalstī reģistrēta kravas transportlīdzekļa tehniskās apskates protokolu vai tā kopiju.";
· 1.3. izteikt 9.2. apakšpunktu šādā redakcijā:
· "9.2. pārbauda Latvijā reģistrēta autotransporta līdzekļa reģistrācijas datus Transportlīdzekļu un to vadītāju valsts reģistrā;";
· 1.4. izteikt 12. punktu šādā redakcijā:
· "12. Ja autotransporta līdzeklim, kuram izsniegta licences kartīte, mainās valsts reģistrācijas numurs, pēc pārvadātāja iesnieguma saņemšanas par valsts reģistrācijas numura maiņu Autotransporta direkcija veic datu maiņu, norādot autotransporta līdzekļa mainīto valsts reģistrācijas numuru. Gadījumā, kad valsts reģistrācijas numurs mainās autotransporta līdzeklim, kas tiek nomāts, pārvadātājs, iesniedzot Autotransporta direkcijā šajā punktā minēto iesniegumu, tam pievieno attiecīgi šo noteikumu 8.3., 8.4. vai 8.5. apakšpunktā minētos dokumentus.";
· 1.5. papildināt ar informatīvo atsauci uz Eiropas Savienības direktīvām šādā redakcijā:
· "Informatīva atsauce uz Eiropas Savienības direktīvām
· Noteikumos iekļautas tiesību normas, kas izriet no Eiropas Parlamenta un Padomes 2022.gada 6.aprīļa Direktīvas (ES) 2022/738, ar ko groza Direktīvu 2006/1/EK par bez transportlīdzekļa vadītājiem nomātu transportlīdzekļu izmantošanu kravu autopārvadājumiem."
· 2. Noteikumi stājas spēkā 2023. gada 6. augustā.

